**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ar Ministru prezidenta 2012.gada 16.marta rīkojumu Nr.104 „Par rīcības komiteju valsts nozīmes komplekso sporta sacensību „Latvijas III olimpiāde” sarīkošanai 2012.gadā” izveidotās rīcības komitejas (turpmāk – Rīcības komiteja) 2012.gada 20.aprīļa (prot. Nr.2 3.§, 3.5.apakšpunkts) un 2012.gada 16.maija (prot. Nr.3 3.§, 3.2. un 3.3.apakšpunkts) sēdē nolemtais.2) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.3) Nepieciešamība steidzami nodrošināt Liepājas pilsētas stadiona „Daugava”, Liepājas Olimpiskā centra peldbaseina un Olimpiskā centra „Ventspils” Piedzīvojumu parka BMX trases atbilstību valsts nozīmes komplekso sporta sacensību „Latvijas III olimpiāde” (turpmāk arī – Olimpiāde) sarīkošanai. |
| 2. | Pašreizējā situācija un problēmas | Biedrības „Latvijas Olimpiskā komiteja” (turpmāk – LOK) Izpildkomitejas 2011.gada 21.septembra sēdē tiesības rīkot valsts nozīmes kompleksās sporta sacensības „Latvijas III olimpiāde”, kuras norisināsies 2012.gada 6., 7. un 8.jūlijā, tika piešķirtas Liepājas pilsētas pašvaldībai (sporta sacensības dažos sporta veidos norisināsies arī Ventspilī, Jūrmalā, Rīgā, Limbažos, Aizputē, Grobiņā un Usmā). Ar Ministru prezidenta 2012.gada 16.marta rīkojumu Nr.104 „Par rīcības komiteju valsts nozīmes komplekso sporta sacensību „Latvijas III olimpiāde” sarīkošanai 2012.gadā” tika izveidota Rīcības komiteja. 2012.gada 2.aprīlī Izglītības un zinātnes ministrija (turpmāk – ministrija), Liepājas pilsētas pašvaldība un LOK vienojās par sadarbību Olimpiādes organizēšanā, parakstot attiecīgu sadarbības līgumu (ministrijas reģistrācijas Nr.1-27/171).Ievērojot Latvijas olimpiāžu vietu un lomu komplekso sporta sacensību sistēmā Latvijā, kā arī šo sacensību nozīmi ne tikai olimpiskās kustības veicināšanā, bet arī augstas klases sasniegumu sporta attīstībā (Latvijas olimpiāžu mērķis ir noteikt Latvijas labākos sportistus olimpiskajos sporta veidos), Latvijas olimpiāžu organizēšanai tiek sniegts arī valsts finansiālais atbalsts. Atbilstoši attiecīgajā gadā pieejamajiem valsts budžeta līdzekļiem, valsts atbalsts tiek sniegts gan sporta sacensību organizatorisko izdevumu segšanai, gan investīcijām sporta bāzēs.Ministrija, kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, kā arī saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.punktu nodrošina ministrijai iedalīto valsts budžeta līdzekļu izmantošanu paredzētajiem mērķiem un saskaņā ar 5.21.5punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, 2011.gada nogalē un 2012.gada sākumā saņēma finanšu pieprasījumu no Liepājas pilsētas pašvaldības, kurā tiek lūgts piešķirt valsts budžeta līdzekļus Olimpiādes sporta bāzu labiekārtošanai un sporta inventāra iegādei 268`447 latu apmērā. Izvērtējot minēto pieprasījumu gan ministrijas Finanšu piešķiršanas sportam komisijā, gan Latvijas Nacionālās sporta padomes 2012.gada 30.janvāra sēdē, tika secināts, ka ministrijas 2012.gada valsts budžeta programmā 09.00.00 „Sports” pieejamo līdzekļu ietvaros šo pieprasījumu var atbalstīt tikai daļēji. Ar Olimpiādes norisi saistīto sporta bāzu aprīkojuma un inventāra iegādei Liepājas pilsētas pašvaldībai no ministrijas 2012.gada valsts budžeta programmas 09.00.00 „Sports” apakšprogrammas 09.04.00 „Sporta būves” tika piešķirti 9`000 lati, savukārt no ministrijas 2012.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” tika piešķirti 76`000 lati, tādejādi ar Olimpiādes norisi saistīto sporta bāzu labiekārtošanai un sporta inventāra iegādei kopumā piešķirot 85`000 latus (no sākotnēji pieprasītajiem 268`447 latiem). Papildus minētajam no ministrijas 2012.gada valsts budžeta programmas 09.00.00 „Sports” apakšprogrammas 09.04.00 „Sporta būves” SIA „Olimpiskais centrs „Ventspils”” sporta kompleksam un SIA „Liepājas Olimpiskais centrs” Liepājas Olimpiskajam centram piešķirtās dotācijas ar Olimpiādes norisi saistīto pakalpojumu izdevumu segšanai tika piešķirti papildus 20`000 lati (5`000 – Olimpiskais centrs „Ventspils”, 15`000 – Liepājas Olimpiskais centrs). Tādejādi kopumā no ministrijas 2012.gada valsts budžeta programmas 09.00.00 „Sports” Olimpiādes organizēšanai sniegts finansiālais atbalsts 105`000 latu apmērā.Tāpat atzīmējams, ka LOK 2011.gada 14.decembra Izpildkomitejas sēdē, lemjot par AS „Latvijas valsts meži” piešķirtā ziedojuma sadalījumu, Latvijas III Olimpiādes organizatorisko izdevumu segšanai ir novirzīti 80`060 lati, kas gan nav attiecināms uz Liepājas pilsētas pašvaldības pieprasījumu ar Olimpiādes norisi saistīto sporta bāzu labiekārtošanai un sporta inventāra iegādei.Gan Latvijas Nacionālās sporta padomes 2012.gada 30.janvāra sēdes laikā, gan Rīcības komitejas 2012.gada 2.aprīļa sēdē Liepājas pilsētas pašvaldības pārstāvji norādīja, ka ar piešķirto valsts budžeta finansējumu ar Olimpiādes norisi saistīto sporta bāzu labiekārtošanai un sporta inventāra iegādei sporta sacensību norise tikai daļēji atbildīs šāda līmeņa sporta sacensību norisei izvirzītajām prasībām. Tāpat organizatoru pārstāvji norādīja, ka sporta bāzu labiekārtošana ir nepieciešama ne tikai saistībā ar Olimpiādes norisi, bet arī turpmākam mācību-treniņu procesam, jo labiekārtotās sporta bāzes pēc Olimpiādes tiks izmantotas izglītības iestāžu mācību procesā (t.sk., profesionālās ievirzes sporta izglītības programmu īstenošanā), augstas klases sportistu sagatavošanas procesā un starptautisku sporta sacensību organizēšanā. Turpinot diskusijas Rīcības komitejas 2012.gada 20.aprīļa sēdē, Liepājas un Ventspils pilsētu pašvaldībām tika uzdots (prot. Nr.2 3.§, 3.5.apakšpunkts) izvērtēt tās izdevumu pozīcijas, kuras: (1) nav iespējams segt no ministrijas jau piešķirtajiem valsts budžeta līdzekļiem, bet bez kurām Olimpiādes norise nebūtu pilnvērtīga un atbilstoša mūsdienu prasībām; (2) būtu atzīstamas par neparedzētu gadījumu, kā rezultātā tās varētu segt no valsts budžeta programmas 02.00.00 „Līdzekļi neparedzētiem gadījumiem”.Atbilstoši Rīcības komitejas sēdē nolemtajam ministrija saņēma pieprasījumus no Liepājas un Ventspils pilsētu pašvaldībām par kopējo summu 110`499 lati. Izvērtējot šo pieprasījumu atbilstību iepriekšminētajiem Rīcības komitejas sēdē definētajiem kritērijiem (prot. Nr.2 3.§, 3.5.apakšpunkts), ministrija secināja, ka visas izdevumu pozīcijas atbilst pirmajam definētajam kritērijam – objektīvs pamatojums Olimpiādes pilnvērtīgai norisei atbilstoši mūsdienu prasībām. Tomēr, izvērtējot izdevumu pozīciju atbilstību otrajam definētajam kritērijam – neparedzēta gadījuma attiecināmība, ministrija par pamatotām atzina šādas izdevumu pozīcijas:1. nepieciešamā aprīkojuma iegāde Liepājas Olimpiskā centra peldbaseinā – 30`861 lati (t.sk., informatīvais tablo – 9`561 lati, starta paaugstinājuma platformas – 12`000 lati un starta – finiša iekārtas – 9`300 lati);
2. apgaismojuma stabu rekonstrukcija Liepājas pilsētas stadionā „Daugava” – 48`457 lati;
3. BMX starta palaišanas iekārtas iegāde Olimpiskā centra „Ventspils” Piedzīvojumu parka BMX trasē – 3`000 lati.

Izvērtējot nepieciešamā aprīkojuma iegādi Liepājas Olimpiskā centra peldbaseinā, secināms, ka neparedzētā gadījuma attiecināšana pamatojama ar faktu, ka A/S „Latvijas Krājbanka” finanšu krīzes rezultātā (saskaņā ar 2012.gada 8.maija Rīgas apgabaltiesas lēmumu civillietā Nr.C04523311 ir uzsākta MAS „Latvijas Krājbanka”, reģ.Nr.40003098527, bankrota procedūra) SIA „Liepājas Olimpiskais centrs” nodarīti zaudējumi 527`856 latu apmērā (kreditora prasījuma apmērs), kuru skaitā bija plānoti līdzekļi arī Olimpiādes sarīkošanai nepieciešamā aprīkojuma iegādei. Turklāt, lai SIA „Liepājas Olimpiskais centrs” varētu norēķināties ar SIA „Velve” par peldbaseina un SPA kompleksa būvniecību, Liepājas pilsētas pašvaldība kā lielākā kapitāla daļu turētāja veica papildus finanšu ieguldījumu SIA „Liepājas Olimpiskais centrs” pamatkapitālā 300`000 latu apmērā (kas tikai daļēji nodrošināja saistību izpildi), kā rezultātā samazinājās pašvaldības iespējas līdzfinansēt Olimpiādes sarīkošanai nepieciešamā aprīkojuma iegādi Liepājas Olimpiskā centra peldbaseinā.Izvērtējot apgaismojuma stabu rekonstrukciju Liepājas pilsētas stadionā „Daugava”, secināms, ka neparedzētā gadījuma attiecināšana pamatojama ar faktu, ka 2012.gada martā pēc ziemas sezonas beigām tika konstatēti apgaismojumu stabu konstrukciju bojājumi, kuri radušies lielā sala un mitruma rezultātā. Veicot apsekojumu, secināts, ka bojājumi apdraud stabu konstrukciju izturību stipra vēja laikā, tādejādi apdraudot arī stadionā sportojošos. Šādu situāciju iepriekš paredzēt nebija iespējams.Izvērtējot BMX starta palaišanas iekārtas iegādi Olimpiskā centra „Ventspils” Piedzīvojumu parka BMX trasē, secināms, ka neparedzētā gadījuma attiecināšana pamatojama ar faktu, ka 2006.gadā iegādātā un visu šo laika periodu intensīvi noslogotā starta palaišanas iekārta ir sabojājusies un pēc tehniskās pārbaudes secināts, ka nav atjaunojama.Ja steidzami netiks sniegts valsts atbalsts investīcijām iepriekšminētajiem mērķiem, tiks būtiski negatīvi ietekmēta Olimpiādes sporta sacensību norise peldēšanā, vieglatlētikā, futbolā un BMX, kā arī Olimpiādes atklāšanas un noslēguma ceremonijas (atklāšanas ceremoniju tiešraidē pārraidīs Latvijas Televīzija).Ministrija ir izvērtējusi jautājumu par finansējuma piešķiršanu Liepājas un Ventspils pilsētu pašvaldībām un konstatējusi, ka ministrijas rīcībā nav nepieciešamie līdzekļi, jo visi finanšu līdzekļi 2012.gadam valsts budžeta programmā 09.00.00 „Sports”, t.sk. apakšprogrammā 09.04.00 „Sporta būves” un apakšprogrammā 09.09.00 „Sporta federācijas un sporta pasākumi” ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta bāzēm vai sporta organizācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2012.gadam”, vai sporta bāze, vai cita sporta organizācija neievēro pielīgtās saistības). Papildus finansējuma pārdale no citām ministrijas pamatbudžeta programmām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī likuma „Par budžetu un finanšu vadību” 12.panta pirmā daļa. Šis gadījums ir uzskatāms par neparedzētu, ko apliecina iepriekšminētais ministrijas izvērtējums. Par jautājuma valstisko nozīmi liecina: (1) Latvijas olimpiāde ir valsts nozīmīgākais kompleksais sporta pasākums olimpiskajos sporta veidos, kurš noris īsi pirms Olimpiskajām spēlēm (reizi četros gados attiecīgi vasaras un ziemas olimpiskajos sporta veidos); (2) Latvijas olimpiāžu atklāšanas ceremonijas ir atzītas par Latvijas sabiedrībai īpaši svarīgu notikumu un iekļautas Ministru kabineta 2011.gada 1.februāra noteikumos Nr.91 „Noteikumi par Latvijas sabiedrībai īpaši svarīgiem notikumiem, kas atspoguļojami audiovizuālajos elektroniskajos plašsaziņas līdzekļos” (2.4.apakšpunkts); (3) Olimpiādes organizēšanas sarīkošanai ar iepriekšminēto Ministru prezidenta rīkojumu izveidota Rīcības komiteja, kā arī šī rīkojuma 3.punkts paredz uzdevumu ministrijām un to padotībā esošajām tiešās pārvaldes iestādēm atbilstoši kompetencei sniegt nepieciešamo palīdzību Olimpiādes sarīkošanai.Ņemot vērā iepriekš minēto, ministrija sagatavoja Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts).Rīkojuma projekts tika izskatīts Rīcības komitejas 2012.gada 16.maija sēdē (prot. Nr.3 3.§, 3.2. un 3.3.apakšpunkts), kura to atbalstīja un uzdeva ministrijai Rīkojuma projektu virzīt izskatīšanai Ministru kabinetā. Papildus minētam Rīcības komiteja nolēma aicināt Ministru kabinetu Rīkojuma projektu izskatīt ne vēlāk kā līdz 2012.gada 29.maijam. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai 82 318 latus pārskaitīšanai Liepājas pilsētas pašvaldībai (79 318 latus) un Ventspils pilsētas pašvaldībai (3 000 latu), lai saistībā ar valsts nozīmes komplekso sporta sacensību „Latvijas III olimpiāde” sarīkošanu nodrošinātu apgaismojuma stabu rekonstrukciju Liepājas pilsētas stadionā „Daugava”, kā arī nepieciešamā aprīkojuma iegādi Liepājas Olimpiskā centra peldbaseinā (informatīvais tablo, starta paaugstinājuma platformas un starta – finiša iekārtas) un Olimpiskā centra „Ventspils” Piedzīvojumu parka BMX trasē (BMX starta palaišanas iekārta).Anotācijas I sadaļas 2.punktā minētā problēma tiks atrisināta pilnībā. |
| 5. | Projekta izstrādē iesaistītās institūcijas | Izglītības un zinātnes ministrija, Liepājas pilsētas pašvaldība un Ventspils pilsētas pašvaldība. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku.Pastarpināti Rīkojuma projekts attiecas uz budžeta un finanšu politiku, kā arī publiskās pārvaldes politiku. |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **105** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 105 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **105** | **+82,3** | **0** | **0** | **0** |
| 2.1. valsts pamatbudžets | 105 | +82,3 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-82,3** | 0 | 0 | 0 |
| 3.1. valsts pamatbudžets | 0 | -82,3 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+82,3** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar Olimpiādes norisi saistīto sporta bāzu aprīkojuma un inventāra iegādei Liepājas pilsētas pašvaldībai no ministrijas 2012.gada valsts budžeta programmas 09.00.00 „Sports” apakšprogrammas 09.04.00 „Sporta būves” piešķirti 9`000 lati, savukārt no ministrijas 2012.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” tika piešķirti 76`000 lati, tādejādi ar Olimpiādes norisi saistīto sporta bāzu labiekārtošanai un sporta inventāra iegādei kopumā piešķirti 85`000 lati. Papildus minētajam no ministrijas 2012.gada valsts budžeta programmas 09.00.00 „Sports” apakšprogrammas 09.04.00 „Sporta būves” SIA „Olimpiskais centrs „Ventspils”” sporta kompleksam un SIA „Liepājas Olimpiskais centrs” Liepājas Olimpiskajam centram piešķirtās dotācijas ar Olimpiādes norisi saistīto pakalpojumu izdevumu segšanai tika piešķirti papildus 20`000 lati (5`000 – Olimpiskais centrs „Ventspils”, 15`000 – Liepājas Olimpiskais centrs). Tādejādi kopumā no ministrijas 2012.gada valsts budžeta programmas 09.00.00 „Sports” Olimpiādes organizēšanai sniegts finansiālais atbalsts 105`000 latu apmērā.Papildus pieprasītā finansējuma (82`318 latu apmērā) sadalījums atbilstoši tam paredzētam mērķim:1. nepieciešamā aprīkojuma iegāde Liepājas Olimpiskā centra peldbaseinā – 30`861 lati (t.sk., informatīvais tablo – 9`561 lati, starta paaugstinājuma platformas – 12`000 lati un starta – finiša iekārtas – 9`300 lati). Finansējuma saņēmējs – Liepājas pilsētas pašvaldība.
2. apgaismojuma stabu rekonstrukcija Liepājas pilsētas stadionā „Daugava” – 48`457 lati. Finansējuma saņēmējs – Liepājas pilsētas pašvaldība.
3. BMX starta palaišanas iekārtas iegāde Olimpiskā centra „Ventspils” Piedzīvojumu parka BMX trasē – 3`000 lati. Finansējuma saņēmējs – Ventspils pilsētas pašvaldība.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

Anotācijas IV un V sadaļa – Rīkojuma projekts šīs jomas neskar.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Par Rīkojuma projekta izstrādes uzsākšanu 2012.gada 15.maijā tika informētas Liepājas un Ventspils pilsētas pašvaldības, kā arī pārējās Rīcības komitejā iesaistītās institūcijas, kurām Rīkojuma projekts un tā sākotnējās ietekmes novērtējuma ziņojums (anotācija) tika nosūtīts elektroniski. |
| 2. | Sabiedrības līdzdalība projekta izstrādē  | Rīkojuma projekta izstrādes gaitā konsultācijas ir notikušas ar Liepājas un Ventspils pilsētas pašvaldību par sportu atbildīgajām amatpersonām, kā arī ar Rīcības komitejā iesaistīto nevalstisko sporta organizāciju pārstāvjiem – biedrību „Latvijas Olimpiskā komiteja” un biedrību „Latvijas Sporta federāciju padome”. |
| 3. | Sabiedrības līdzdalības rezultāti  | Liepājas un Ventspils pilsētu pašvaldības, kā arī biedrība „Latvijas Olimpiskā komiteja” un biedrība „Latvijas Sporta federāciju padome”, piedaloties Rīcības komitejas 2012.gada 16.maija sēdē, atbalstīja Rīkojuma projektu. |
| 4. | Saeimas un ekspertu līdzdalība | Liepājas un Ventspils pilsētas pašvaldību par sportu atbildīgās amatpersonas, kā arī biedrības „Latvijas Olimpiskā komiteja” un biedrības „Latvijas Sporta federāciju padome” pārstāvji ir uzskatāmi par ekspertiem attiecīgā jautājumā. |
| 5. | Cita informācija | Rīkojuma projekts tika izskatīts atbalstīts Rīcības komitejas 2012.gada 16.maija sēdē (prot. Nr.3 3.§, 3.2. un 3.3.apakšpunkts). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, Finanšu ministrija, Liepājas pilsētas pašvaldība un Ventspils pilsētas pašvaldība. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav |
| 6. | Cita informācija | Nav |

Izglītības un zinātnes ministrs R.Ķīlis

Vizē:

Valsts sekretāra vietniece,

valsts sekretāra pienākumu izpildītāja L.Sīka

21.05.2012 11:05

Izglītības un zinātnes ministrijas

Sporta departamenta Sporta politikas nodaļas

vecākais referents K.Randohs

67047982, kaspars.randohs@izm.gov.lv